घटना के दिन पूर्व पुलिस अधीक्षक शहीद अमरजीत बलिहार अपने सुरक्षा कर्मियों के साथ एक प्राईवेट वाहन स्कार्पियों से दुमका में पुलिस उपमहानिरीक्षक की बैठक से वापस पाकुड़ लौट रहे थे। इस घटना को लेकर काठीकुंड के पूर्व थाना प्रभारी अशोक कुमार के बयान पर सात नामजद सहित 30-35 नक्सलियों के खिलाफ हत्या व सीएलए एक्ट के तहत मामले दर्ज किये गये। जांच के दौरान पुलिस ने सात नामजद आरोपियों को गिरफ्तार कर लिया था।